ΓΡΑΠΤΗ ΕΡΩΤΗΣΗ E-0775/03

υποβολή: Mara Sornosa Martnez (PSE) προς την Επιτροπή

(12 Μαρτίου 2003)

Θέμα: Η επέκταση του Λιμανιού της Altea (Alicante — Ισπανία) και οι επιπτώσεις στο θαλάσσιο οικοσύστημα

Με τις ερωτήσεις μου Ε-1486/02(1) και Ε-1487/02(2) εξέφρασα την ανησυχία μου στην Επιτροπή για την ταχεία καταστροφή του θαλάσσιου οικοσυστήματος στις νοτιοανατολικές ακτές της Ισπανίας (προστατευόμενα είδη σύμφωνα με την Οδηγία 92/43/ΕΟΚ(3)) και κυρίως της ζώνης Serra Gelada, και την ανεπαρκή προστασία τους από τις αρμόδιες αρχές.

Στα ανωτέρω έρχονται τώρα να προστεθούν τα σχέδια επέκτασης του Λιμανιού της Altea των οποίων οι επιπτώσεις για το περιβάλλον της περιοχής και κυρίως για το θαλάσσιο οικοσύστημα περιγράφηκαν εκτενώς σε εκθέσεις τόσο του Πανεπιστημίου της Alicante όσο και της Almera καθώς επίσης στην Καταγγελία 2001/2210 της WWF (έγγραφα που έχουνποβληθεί στην Επιτροπή).

Λαμβάνονταςπόψη ότι η Επιτροπή σε απάντησή της στις 12 Ιουλίου 2002,ποσχέθηκε να επικοινωνήσει με τις ισπανικές αρχές για να απαιτήσει την επαρκή προστασία του θαλάσσιου οικοσυστήματος, επιθυμώ να ρωτήσω την Επιτροπή. Εάν έχει λάβει κάποια απάντηση από τις ισπανικές αρχές σχετικά με την προστασία των εν λόγω νοτιοανατολικών ακτών της Ισπανίας·

Τι μέτραπολογίζει να λάβει για την εξασφάλιση της τήρησης της Οδηγίας 92/43/ΕΟΚ στην περίπτωση της επέκτασης του Λιμανιού της Altea καθώς και για το πρόβλημα της περιοχής της Serra Gelada;

(1) ΕΕ C 301 E της 5.12.2002, σελ. 158.

(2) ΕΕ C 301 E της 5.12.2002, σελ. 159.

(3) ΕΕ L 206 της 22.7.1992, σελ. 7.

Κοινή απάντησητου κ. Wallstrm εξ ονόματος της Επιτροπήςστις γραπτές ερωτήσεις P-0769/03 και E-0775/03

(3 Απριλίου 2003)

Τα γεγονότα που καταγγέλλει το αξιότιμο μέλος στη γραπτή ερώτηση E-0769/03 αποτελούν αντικείμενο καταγγελίας στο πλαίσιο της εξέτασης της οποίας η Επιτροπή απευθύνθηκε στις ισπανικές αρχές για να τους ζητήσει ναποβάλουν τις παρατηρήσεις τους για την εφαρμογή της κοινοτικής νομοθεσίας στη συγκεκριμένη περίπτωση. Η Επιτροπή δεν έχει ακόμη λάβει την απάντηση των ισπανικών αρχών.

Βάσει αυτής της απάντησης, η Επιτροπή θα θέσει σε εφαρμογή τα μέτρα που επιβάλλονται για να εξασφαλίσει την τήρηση του κοινοτικού δικαίου από τις ισπανικές αρχές στη συγκεκριμένη περίπτωση και ιδίως των οδηγιών 85/337/ΕΟΚ(1), όπως τροποποιήθηκε από τις οδηγίες 97/11/ΕΚ(2) και 92/43/ΕΟΚ(3).

Όσον αφορά τη συνέχεια που δόθηκε στις γραπτές ερωτήσεις E-1486/02 και E-1487/02, που αναφέρει το αξιότιμο μέλος στη γραπτή ερώτηση E-775/03, πρέπει να αναφερθεί ότι η Επιτροπή, αφού ανέλυσε την απάντηση που διαβίβασαν οι ισπανικές αρχές σε σχέση με τα έργα αμμόρυξης και αναγέννησης παραλιών στις μεσογειακές ακτές, θεώρησε ότι οι ισπανικές αρχές είχαν εφαρμόσει εσφαλμένα τις προαναφερόμενες οδηγίες και, συνεπώς, εφάρμοσε τα μέτρα που προβλέπονται για αυτές τις περιπτώσεις. Αφετέρου, έχει συνταχθεί ένας γενικός κατάλογος για όλους τους τύπους θαλάσσιων ενδιαιτημάτων κατά το βιο-γεωγραφικό σεμινάριο για την περιοχή της Μεσογείου, το οποίο διενεργήθηκε στις Βρυξέλλες τον Ιανουάριο 2003. Συνεπώς, θα πρέπει να αναλυθεί εάν η πρόταση των κρατών μελών σε σχέση με τον τύπο ενδιαιτήματος 1120 φύκη ποσειδωνίας είναι η δέουσα, σύμφωνα με τα αποτελέσματα μιας ομάδας εργασίας ad hoc, στην οποία συμμετέχουν εθνικοί εμπειρογνώμονες, η Επιτροπή και άλλοι εταίροι, η οποία ιδρύθηκε προσφάτως για να συζητήσει ενδελεχώς τα θέματα σχετικά με την εφαρμογή των οδηγιών για τα ενδιαιτήματα και για την προστασία των αγρίων πτηνών σε θαλάσσιο περιβάλλον.

(1) Οδηγία 85/337/ΕΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, ΕΕ L 175 της 5.7.1985.

(2) Οδηγία 97/11/ΕΚ του Συμβουλίου της 3ης Μαρτίου 1997 περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον, ΕΕ L 73 της 14.3.1997.

(3) Οδηγία 92/43/ΕΟΚ του Συμβουλίου της 21ης Μαΐου 1992 1992 για τη διατήρηση των φυσικών οικοτόπων καθώς και της άγριας πανίδας και χλωρίδας, ΕΕ L 206 της 22.7.1992.